**REPUBLIKA HRVATSKA**

**OŠ „STJEPAN RADIĆ“**

**DOMAĆINSKA 1,BOŽJAKOVINA**

**10370 DUGO SELO**

RAZINA: 31

RKDP:14234

MATIČNI BROJ:03551156

OIB:88416031045

ŠIFRA DJELATNOSTI:8520-Osnovno obrazovanje

ŠIFRA OPĆINE:033

ŽIRO-RAČUN:HR7923600001101464988

**BILJEŠKE UZ FINANCIJSKI IZVJEŠTAJ ZA RAZDOBLJE**

**01.01.-31.12.2022.**

Djelokrug rada osnovne škole „Stjepan Radić“ je osnovnoškolsko obrazovanje učenika prema Zakonu o odgoju i obrazovanju u osnovnoj i srednjoj školi u kojoj se školuju djeca od 1.-8. razreda prema nastavnom planu i programu. Nastava je organizirana u jutarnjoj i poslijepodnevnoj smjeni te petodnevnom radnom tjednu. Školu polazi u školskoj godini 2022./2023. 642 učenika u 35 razrednih odjela, od toga u matičnoj školi u Božjakovini 566 učenika, a u PŠ Lupoglav 76 učenika. U matičnoj školi nastava se održava za učenike od 1.-8. razreda, a u područnoj školi u Lupoglavu od 1.-4. razreda. Škola je proračunski korisnik JLP(R)S.

**ZAKONSKI OKVIR**

* Zakon o odgoju i obrazovanju, NN br. 87/08, 86/09, 92/10, 105/10., 90/11, 05/12, 16/12, 86/12, 126/12, 94/13. i 152/14, 07/17 , 68/18, 98/19, 64/20, 151/22.
* Zakon o ustanovama, NN br. 76/93., 29/97., 47/99., 35/08., 127/19, 151/22.
* Zakon o proračunu, NN br. 87/08., 136/12., ¸15/15., 144/21.
* Pravilnik o proračunskim klasifikacijama, NN br. 26/10 i 120/13, 1/20.
* Pravilnik o proračunskom računovodstvu i računskom planu, NN br. 114/10., 32/11. , 124/14,115/15, 87/16, 3/18,126/19 i 108/20.
* Pravilnik o financijskom izvještavanju u proračunskom računovodstvu NN br. 03/15, 93/15, 135/15, 2/17, 28/17, 112/18 i **126/19.**

Odgovorna osoba: Jure Mišković, ravnatelj škole-01.01.-31.08.2022.

Odgovorna osoba: Ivan Jukić, ravnatelj škole-01.09.-31.12.2022.

Odgovorna osoba za sastavljanje financijskih izvještaja: Marina Paj, voditelj računovodstva

**Bilješke uz Izvještaj o prihodima i rashodima, primicima i izdacima**

**Obrazac PR-RAS**

Bilješka broj 1

U obrascu PR-RAS iskazani su:

* Ukupni prihodi poslovanja (šifra 6 ) 14.697.696,09
* Ukupni rashodi poslovanja (šifra 3 ) 14.567.507,74

***Višak prihoda poslovanja (šifra X001) 130.188,35***

* Ukupni rashodi za nabavu nefinancijske imovine (šifra 4) 285.186,76

***Manjak prihoda od nefinancijske imovine (šifra Y002) 285.186,76***

***Višak prihoda –preneseni (šifra 9221x,9222xVP) 229.692,95***

***Višak prihoda i primitaka raspoloživ u slijedećem razdoblju 74.694,54***

Bilješka broj 2

Račun 636 - Tekuće pomoći proračunskim korisnicima iz proračuna koji im nije nadležan sadrži prihode od općine Brckovljani, grada Dugog Sela, Ministarstva znanosti i obrazovanja i Agencije za odgoj i obrazovanje u iznosu 12.778.170,16 kn.

* Pomoći od MZO-a za rashode za plaće, materijalna prava i ostale rashode zaposlenih
* Pomoći od MZO-a za testiranje djelatnika
* Pomoći od općine Brckovljani i grada Dugo Sela za materijalne rashode i školu plivanja
* do povećanja na ovoj poziciji došlo je zbog povećanja osnovice za plaću koja je ugovorena u 2022. godini

Bilješka broj 3

Račun 65 - Prihodi po posebnim propisima sadrži prihode od školske prehrane za učenike, natjecanja, prijevoz učenika na terensku nastavu, časopise, prihodi od zadruge i ostalo u iznosu 669.972,86 kn. Dolazi do povećanja zbog većeg broja dana koji su učenici proveli u školi u odnosu na 2021. godinu, povećane cijene školske prehrane, otvaranje dodatnog produženog boravka i većih odlazak učenika na terensku nastavu u odnosu na 2021. godinu.

Bilješka broj 4

Račun 66 – Prihodi od prodaje proizvoda i roba te pruženih usluga, prihodi od donacija sadrži prihode od iznajmljivanja sportske dvorane, iznajmljivanje školskog prostora u iznosu 48.606,70 kn i kapitalnu donaciju za knjige u knjižnici u iznosu 5.536,70 kn. Prihodi su povećani u odnosu na prethodnu godinu zbog ukidanja mjera koje su bile uvedene zbog Covid-19.

Bilješka broj 5

Račun 67 - Prihodi iz nadležnog proračuna za financiranje redovne djelatnosti proračunskih korisnika sadrži prihode od Zagrebačke županije za financiranje rashoda poslovanja u iznosu 1.200.944,27 kn. Sredstva su povećana zbog odobrenja financiranja izmjene unutarnjih vrata na učionicama, izmjene ventila na kotlovnici, nabavku sitnog inventara i opreme za školsku kuhinju, nabavu traktorske kosilice i ostale opreme.

Bilješka broj 6

Račun 3 - Rashodi poslovanja sadrži rashode za zaposlene, materijalne rashode, financijske rashode te naknade građanima i kućanstvima na temelju osiguranja i druge naknade u iznosu 14.567.507,74 kn. Veća odstupanja u odnosu na prethodnu godinu je:

-Plaće za redovan rad (Račun 3111) do povećanja na ovoj poziciji došlo je zbog povećanja plaće koje je ugovoreno za 2022. godinu

-Plaće za prekovremeni rad (Račun 3113) zbog većeg broja bolovanja djelatnika za koje nije nađena osoba za zamjenu pa je nastava raspoređena među zaposlenim djelatnicima

-Službena putovanja (Račun 3211) u odnosu na prethodnu godinu znatno je više utrošeno na službena putovanja, razlog tome je pandemija COVID-19 u 2021. i donošenje epidemioloških mjera te nemogućnost održavanja stručnih skupova, terenske nastave, izleta i dr.

-Uredski materijal i ostali materijalni rashodi (Račun 3221) se povećava zbog povećanja cijene i količine uredskih i ostalih potrepština, sredstava za čišćenje, higijenskog materijala i ostalo.

-Usluge telefona, pošte i prijevoza (račun 3231) dolazi zbog povećanja troškova prijevoza škole plivanja i prijevoza učenika na terensku nastavu, kina , kazališta…

-Zdravstvene i veterinarsku usluge (Račun 3236) je povećan zbog ugovaranja visine naknade za sistematske preglede zaposlenika na 1.200,00 kuna.

-Intelektualne i osobne usluge (Račun 3237) dolazi zbog povećanja zbog većih broja ugovora o djelu za predavanja na Županijskim aktivima na kojima su naši učitelji voditelji.

-Ostale usluge (račun 3239)-dolazi do značajnog povećanja zbog izrade „Zbornika učeničkih radova“ koji se nisu tiskali zadnje dvije godine i zbog uređenja školskog dvorišta.

-Ostali nespomenuti rashodi (račun 3299) se znatno povećao zbog izvođenja škole u prirodi koja nije bila zadnje dvije godine i tri međunarodne suradnje koje su bile ostvarene u travnju i svibnju 2022. godine.

Bilješka broj 7

Višak prihoda i primitaka -preneseni je manji u odnosu na Višak prihoda i primitaka raspoloživ u slijedećem razdoblju u 2021. zbog povrata neutrošenih sredstava Hrvatskom zavodu za zapošljavanje za mjeru Pripravništvo.

Bilješka broj 8

Kontinuirani rashodi budućih razdoblja u iznosu 1.072.526,10 kn odnose se na trinaeste rashode i to režijske troškove 12 mjeseca, plaće i materijalna prava zaposlenika za 12 mjesec, plaće pomoćnika u nastavi (12 mj) i plaće djelatnika u produženom boravku (12 mj).

**Bilješke uz Bilancu**

**OBRAZAC BILANCA**

Bilješka broj 1

Ostala potraživanja (Račun 129)odnosi se na potraživanje za naknade bolovanja na teret HZZO-a u iznosu 90.563,28 kn.

Bilješka broj 2

Ispravak vrijednosti potraživanja (Račun 169) u iznosu 26.484,00 kn odnosi se na ispravak potraživanja za prihode od školske prehrane zbog kašnjenja s naplatom više od 1 godine po stopi od 50 % i zbog kašnjenja s naplatom više od 3 godine po stopi od 100%.

Bilješka broj 3

Obveze (Račun 2) u iznosu 1.170.514,04 kn odnosi se na obveze za plaće za 12 mjesec kao kontinuirani rashod te nepodmirene obveze s rokom dospijeća u 1. mjesecu 2022.

Bilješka broj 4

Višak prihoda poslovanja iz obrasca BIL u odnosu na Višak prihoda poslovanja iz obrasca PR-RAS, te Manjak prihoda od nefinancijske imovine iz obrasca BIL u odnosu na Manjak prihoda od nefinancijske imovine iz obrasca PR-RAS je različit zbog provedene obvezne korekcije rezultata (kapitalni prijenosi u iznosu 184.757,62 kn.)

Bilješka broj 5

Izvanbilančni zapisi odnose se na imovinu dobivenu na korištenje od Ministarstva znanosti i obrazovanja za provedbu Cjelovite kurikularne reforme u iznosu 704.039,24 kn i tužbe 28 djelatnika zbog osnovice za obračun plaće iz 2016. i 2017. godine u iznosu 217.754,45 kn.

**Bilješke uz Izvještaj o rashodima prema funkcijskoj klasifikaciji**

**OBRAZAC RAS-funkcijski**

Bilješka broj 1

U obrascu RAS –funkcijski iskazani su rashodi razreda 3 i 4 prema funkcijama za koje su utrošeni te odgovaraju ukupnim rashodima u Obrascu PR-RAS na računu Ukupni rashodi.

**Bilješke uz Izvještaj o promjenama u vrijednosti i obujmu imovine i obveza**

**OBRAZAC P-VRIO**

Bilješka broj 1

Na računu 91512 Promjene u obujmu imovine-Neproizvedena dugotrajna imovina evidentirano je smanjenje u iznosu 76.000,00 kuna i odnosi se na darovanje dijela zemljišta Općini Brckovljani u područnoj školi u Lupoglavu za izgradnju dječjeg vrtića.

Na računu 91512 Promjene u obujmu imovine-Dugotrajna nefinancijska imovina u pripremi evidentirano je smanjenje u iznosu 1.246.989,10 kuna i odnosi se na otpis građevinskog objekta u pripremi koji je započeo 2009. godine za izgradnju i rekonstrukciju područne škole u Lupoglavu. Na računu su proknjiženi računi za izradu projektne dokumentacije te komunalni i vodni doprinos. Zbog konstantnog smanjenje djece u područnoj školi odustalo se od izgradnje nove škole te je stara obnovljena zadnjih nekoliko godina.

**Bilješke uz Izvještaj o obvezama**

**OBRAZAC OBVEZE**

Stanje obveza na kraju izvještajnog razdoblja iznosi 1.170.514,04 kn i odnosi se na nedospjele obveze prema dobavljačima i obveze za plaće 12. mjeseca te obveze za bolovanje na teret HZZO-a (88.886,89 kn).

U Božjakovini, 26.01.2023.

Osoba za kontaktiranje:

Marina Paj, voditelj računovodstva

Telefon:01/2763-456

Ravnatelj:

M.P. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ivan Jukić, mag. math. et inf.